b'\n_START_ARTICLE_\nManx Radio\n_START_PARAGRAPH_\nManx Radio (mansk Radio Vannin) er den nasjonale kommersielle radiostasjonen p\xc3\xa5 Man._NEWLINE_Stasjonen begynte \xc3\xa5 sende den 29. juni 1964, bortimot ti \xc3\xa5r f\xc3\xb8r kommersiell radio ble lisensiert i Storbritannia. Man, som hadde egen regjering og lover, var ikke underlagt de samme britiske lovene som forb\xc3\xb8d kommersiell radio i Storbritannia. Midlertidig m\xc3\xa5tte Mans myndigheter s\xc3\xb8ke General Post Office om b\xc3\xa5de tillatelse og frekvens for \xc3\xa5 sende. Lisensen ble til sist gitt, om enn noe motvillig._NEWLINE_Stasjonen ble allokert 89,0 MHz FM og en forholdsvis lav spenning. I oktober 1964 ble 188 meter (1600 kHz) AM allokert til stasjonen, noe som ga den st\xc3\xb8rre dekning._NEWLINE_Manx Radio sender hovedsakelig p\xc3\xa5 engelsk foruten noen f\xc3\xa5 timer i uka tildelt sendinger p\xc3\xa5 mansk. I l\xc3\xb8pet av motorsykkell\xc3\xb8pene p\xc3\xa5 Man, Isle of Man TT (Turist Trofeet), blir det tidvis sendt p\xc3\xa5 andre spr\xc3\xa5k som tysk og fransk.\n_START_SECTION_\nN\xc3\xa5v\xc3\xa6rende frekvenser\n_START_PARAGRAPH_\nManx Radio sender i dag p\xc3\xa5 1368 kHz AM til \xc3\xb8ya, 97,2 MHz FM til s\xc3\xb8r p\xc3\xa5 \xc3\xb8ya; 89,0 MHz til nord p\xc3\xa5 \xc3\xb8ya; og 103,7 MHz til \xc3\xb8yas fjellomr\xc3\xa5der._NEWLINE_Senderne er ved henholdsvis Foxdale, Carnane, Snaefell og Jurby._NEWLINE_I l\xc3\xb8pet motorsykkell\xc3\xb8pene, Isle of Man TT, blir frekvensen 1368 kHz til Manx Radio TT, og som sender nyheter og resultater fra l\xc3\xb8pene.\n_START_SECTION_\nSelskapsstruktur\n_START_PARAGRAPH_\nManx Radio er \xc3\xb8ya Mans offentlige kringkaster. Det ble i begynnelsen drevet av det statsdrevne Mans kringkastingskommisjon, Isle of Man Broadcasting Commission, under navnet Isle of Man Broadcasting Company. I 1980 ble selskapet flyttet til operasjoner p\xc3\xa5 like konkurransevilk\xc3\xa5r ved \xc3\xa5 benytte navnet Radio Manx Limited (navnet p\xc3\xa5 stasjonen ble ikke endret). Siden 1994 har aksjene i Radio Manx Limited blitt eid av Manx Radio Trust, for ytterligere \xc3\xa5 skape avstand til Mans myndigheter, Tynwald, men selskapet er uansett forblitt ansvarlig til Tynwald og dens operasjoner er gjennomg\xc3\xa5tt \xc3\xa5rlig.\n_START_SECTION_\nMannskap\n_START_PARAGRAPH_\nManx Radio har ti journalister, ansvarlig for nyhetsbulletiner hver time, og selve flaggskipet som er programmet Mandate som kommer tre ganger hver dag, til frokost, lunsj og etter arbeid n\xc3\xa5r folk ofte kj\xc3\xb8rer hjem fra jobb._NEWLINE_Radioen har fire journalister som sender p\xc3\xa5 mansk, Mans eget nasjonale morsm\xc3\xa5l: Maralyn Brown (Shiaght Laa); Bob Carswell (Claare Ny Gael); Fiona McArdle (Shiaght Laa); og Brian Stowell (Moghrey Jedoonee)'